**OBRAZEC ŠT. 7**

**OSNUTEK OKVIRNEGA SPORAZUMA**

S pregledom osnutka okvirnega sporazuma se ponudnik seznani z njegovimi določili.

**Republika Slovenija, Urad Vlade Republike Slovenije za oskrbo in integracijo migrantov,**

Cesta v Gorice 15, 1000 Ljubljana,

ki ga zastopa mag. Katarina Štrukelj, direktorica

identifikacijska številka za DDV: 36389633

Matična številka: 2516250000

(v nadaljevanju: naročnik)

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ID za DDV/Davčna št.

Matična št.

Številka računa:

(v nadaljnjem besedilu: izvajalec)

sklepata

**OKVIRNI SPORAZUM O IZVAJANJU CELODNEVNE OSKRBE S PREHRANO PROSILCEV ZA MEDNARODNO ZAŠČITO IN VLAGATELJEV NAMERE-ŽIVILA PRIDELANA NA EKOLOŠKI NAČIN**

**ŠT. C1542-21-……..**

**Uvodne določbe**

**1. člen**

Pogodbeni stranki uvodoma ugotavljata, da:

* je naročnik izvedel postopek javnega naročila v skladu s tretjo alinejo točke a) prvega odstavka 21. člena v povezavi z 97. in 98. členom Zakona o javnem naročanju (Uradni list RS, št. 91/15 in 14/18);
* se okvirni sporazum sklepa z izvajalcem, ki je bil izbran kot ekonomsko najugodnejši ponudnik na osnovi odločitve o oddaji javnega naročila št. ……………., po objavi obvestila o naročilu na Portalu javnih naročil z oznako št. ………..;
* se s tem okvirnim sporazumom pogodbeni strani dogovorita o medsebojnih pravicah in obveznostih glede predmeta okvirnega sporazuma;
* je predračun št. ………………. z dne ………….. priloga in sestavni del tega okvirnega sporazuma;
* sta dokumentacija za pripravo ponudbe za oddajo javnega naročila št. ………….. in ponudbena dokumentacija izvajalca št. …………………… z dne …………….osnovi za tolmačenje predmetnega okvirnega sporazuma.

**Predmet okvirnega sporazuma**

**2. člen**

Predmet okvirnega sporazuma je izvajanje celodnevne oskrbe s prehrano prosilcev za mednarodno zaščito in vlagateljev namere *za naslednji/a sklop/a:* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Pogodbena vrednost**

**3. člen**

*/upoštevati glede na sklop, za katerega se sklepa okvirni sporazum/*

*Pogodbena vrednost za sklop 1 je 1.670.427,86 EUR brez DDV oziroma 1.829.118,51 EUR z DDV.*

*Pogodbena vrednost za sklop 2 je 657.712,98 EUR brez DDV oziroma 720.195,71 EUR z DDV.*

Naročnik si pridržuje pravico do spremembe zahtev predmeta javnega naročila v skladu s spremembami področne zakonodaje povezane s pravicami prosilcev za mednarodno zaščito.

V primeru, da se bodo zaradi večjih potreb sredstva okvirne pogodbene vrednosti izčrpala pred potekom obdobja veljavnosti pogodbe, lahko naročnik v primeru, da bo imel zagotovljena finančna sredstva, s ponudnikom – izvajalcem, na podlagi 1. točke prvega odstavka 95. člena Zakona o javnem naročanju (Uradni list RS, št. 91/15, Uradni list Evropske unije, št. 307/15, 307/15, 337/17, 337/17, Uradni list RS, št. 14/18, 69/19 - skl. US, Uradni list Evropske unije, št. 279/19, 279/19, Uradni list RS, št. 49/20 - ZIUZEOP, 80/20 - ZIUOOPE, v nadaljnjem besedilu: ZJN-3), sklene aneks k pogodbi, za povečanje okvirne pogodbene vrednosti za največ 30 %, v primeru izčrpanja slednje vrednosti, pa pogodba preneha veljati ne glede na njeno obdobje veljavnosti oziroma v primeru neizčrpanosti z dnem veljavnosti.

**Način priprave obrokov**

**4. člen**

Storitve, ki so predmet javnega naročila obsegajo izvajanje celodnevne oskrbe s prehrano v prostorih naročnika, in sicer s toplimi obroki, dietnimi obroki, izjemoma po naročilu naročnika, hladnimi (suhimi) obroki ter po posebnem naročilu naročnika tudi s suhimi obroki na zalogo z rokom uporabe najmanj 6 mesecev, v skladu z nastanitvenimi kapacitetami na zgoraj navedenih lokacijah. Naročnik si pridržuje pravico do spremembe lokacije po predhodnem dogovoru z izvajalcem v rangu 30 km od prvotne lokacije. V obrokih se ne sme uporabljati svinjskih izdelkov, razen po predhodnem naročilu naročnika. Omenjeno obsega pripravo hrane, dostavo in razdelitev vseh obrokov hrane v jedilnici - razdelilnici objekta naročnika na lokaciji, pobiranje uporabljene posode in pribora, čiščenje vse opreme potrebne za delitev obrokov (delilni pulti) in pomožnega prostora potrebnega pri delitvi ter po razdelitvi obrokov takojšnja odstranitev (odvoz) vseh ločeno zbranih odpadkov, ki so nastali pri delitvi obrokov ter vse posode in pribora, ki se je uporabljal med delitvijo obrokov. Izvajalec bo naročniku priložil dokazilo o ločenem oddajanju odpadkov.

Pogodbeni stranki se dogovorita, da bo izvajalec pripravil in dostavil ter razdelil naročeno število obrokov, in sicer:

* za odrasle tri (3) obroke dnevno: zajtrk, kosilo, večerja. Pri vsakem obroku dobi oseba najmanj dva kosa kruha oziroma 180 do 200 g kruha. Energetska vrednost celodnevnega obroka mora biti od min. 2100 do 2300 kcal;
* za otroke od 1 do 14 let obroki obsegajo 70 % do 75 % normativa odraslih, in sicer tri (3) osnovne obroke, primerne za otroke (zajtrk (vključuje 0,1 l čaja ter dodatno mleko, ki ga naroči naročnik po posebnem naročilu, vendar ne več kot 4 dcl na osebo), kosilo, večerja) in dopoldansko in popoldansko malico, pri vsakem obroku še kos kruha. Obe malici – dopoldansko in popoldansko malico izvajalec dostavi pri zajtrku;
* otroci od 4 mesecev do 2 let dobijo dnevno, po naročilu, sadno ali zelenjavno kašico 0,125 do 0,15 l, po naročilu naročnika tudi čokolino oziroma drugo podobno primerljivo hrano za otroke;
* po posebnem naročilu, na osnovi pisnega mnenja medicinskega tehnika oz. zdravnika se zagotovi osnovne diete. Dieta vključuje tri (3) osnovne obroke (zajtrk, kosilo, večerjo, razen sladkorne diete, ki vključuje pet (5) obrokov (zajtrk, kosilo, večerjo in dve malici);
* po posebnem naročilu naročnika brezmesne obroke, ki vključujejo tri obroke dnevno: zajtrk, kosilo in večerja. Energetska vrednost celodnevnega obroka mora biti od min. 2100 do 2300 kcal;

Naročnik ima možnost naročati tudi hladne obroke. Energijska vrednost mora ustrezati energijski vrednosti toplega obroka. V sestavi morajo biti kruh, ki mora biti pakiran, konzerva (narezek, pašteta, ribja konzerva idr) ali namaz (npr. sirni, viki idr) ali kombinacije, 1 kos sadja ali zelenjave (paradižnik, paprika), mleko ali sadni sok ali ledeni čaj (odvisno od sestave zajtrka in kosila) in po potrebi (sestavi) hladnega obroka še npr. frutabela ali napolitanke ali enakovredno. Izdelki kot so paštete, namazi itd. morajo biti pakirani tako, da se ne razlijejo oziroma raztresejo. V vsakem hladnem obroku mora biti priložena pvc palčka, nož ali žlička za mazanje, papirnat prtiček. Za otroke se suhi obroki prilagodijo na 70 % do 75 % energijske vrednosti obroka odraslih. Mlajšim se v sestavo vključi več mleka, mlečnih izdelkov (prilagojeno starosti in potrebi posameznega otroka), namazov (viki, mlečni) in manj konzerv.

Pri vsakem obroku (zajtrku, kosilu, večerji) je potrebno v termos posodah (s pipico) dostaviti čaj, 0,2 l na osebo. V poletnih mesecih (vročini) pa po naročilu naročnika napitek (malinovec, razredčen sok z okusom sadja), ki moram biti na razpolago v jedilnici – razdelilnici prehrane. Posode se zamenjajo pri dostavi naslednjega obroka. Kadar je razdeljen hladen (suhi) obrok, mora takšen obrok vsebovati tudi napitek 0,5 l (voda, ledeni čaj, sok…) ali topli čaj v termos posodi, in sicer 2 dcl na osebo ali več po naročilu. Topli čaj v termos posodi mora biti na voljo tudi bolnim osebam. Po potrebi pri obroku pripada dodaten kos kruha, ki mora biti vštet v ceno. Osebam, ki so nastanjene v sprejemnih prostorih ali izolirnicah, je potrebno v zimskem času zagotoviti topli čaj v termos posodi (2 dcl ob vsakem obroku), v poletnem času pa (hladno) tekočino (voda 0,5 l pri vsakem obroku).

Obroki se pripravljajo v izvajalčevih prostorih, ob upoštevanju minimalnih količin (normativov) za posamezna živila, ki so navedeni v tabeli Minimalne količine.

Izvajalec mora vse dni v tednu (od ponedeljka do nedelje) zagotavljati vse tri obroke tople oz. pri sladkorni dieti pet obrokov dnevno. Hladen obrok je lahko zagotovljen le izjemoma, izključno na zahtevo naročnika. Le-ta se razdeli po predhodnem dogovoru z naročnikom.

Izvajalec mora v izrednih okoliščinah in v dogovoru z naročnikom prilagoditi sestavo jedilnikov in urnik delitve obrokov.

Izvajalec zagotovi zadostno število delivcev hrane, vsa čistilna sredstva in potrošni material za čiščenje delovnih površin in vse opreme potrebne za delitev obrokov (delilni pulti), pobiranje uporabljene posode in pribora ter odvoz vse uporabljene posode in inventarja po obrokih ter odvoz vseh odpadkov takoj po obroku.

**Naročanje obrokov**

**5. člen**

Pogodbeni stranki soglašata, da bo naročnik točno število obrokov dnevno naročal obvezno pisno preko skrbnika okvirnega sporazuma ali kontaktne osebe naročnika, in sicer na elektronski naslov izvajalca: \_\_\_\_\_\_\_\_\_\_\_\_\_\_\_\_\_\_\_\_ do 12. ure predhodnega dne za naslednji dan. Vse spremembe obrokov bo naročnik naročal pet (5) ur pred uro delitve, za zajtrk pa do 6. ure zjutraj istega dne.

**Pravice in obveznosti pogodbenih strank**

**6. člen**

Izvajalec se obvezuje:

* da bo naročnika opozoril na vse okoliščine, za katere ve ali bi moral vedeti in bi lahko bile pomembne za opravljanje storitev,
* da bo za vsako spremembo pri izvajanju pogodbenih storitev predhodno pridobil pisno soglasje naročnika,
* da bo pravočasno opozoril na morebitne ovire pri izvajanju storitev,
* da bo ščitil interese naročnika,
* da bo vse storitve izvrševal strokovno, s strokovno usposobljenimi kadri in kakovostno, kot dober gospodar ter s skrbnostjo dobrega strokovnjaka v skladu z navodili naročnika in v skladu z v Republiki Sloveniji veljavnimi predpisi (zakoni, pravilniki, standardi, tehničnimi soglasji), tehničnimi navodili, priporočili in normativi,
* *da bo poskrbel za strokovno, kakovostno in pravočasno izvedbo del vseh podizvajalcev, prav tako pa je do zaključka vseh del dolžan izvajati koordinacijo del podizvajalcev,*
* da bo vse medsebojne dogovore, podatke in dokumentacijo, ki je predmet tega naročila, varoval v skladu s poslovnimi običaji, ter z njimi ne bo seznanjal nepooblaščenih oseb oziroma javnosti (ob upoštevanju določil Zakona o dostopu do informacij javnega značaja),
* da z morebitnimi osebnimi in tajnimi podatki, s katerimi se bo seznanil, ne bo upravljal v nasprotju z določili Zakona o tajnih podatkih, Zakona o varstvu osebnih podatkov in drugo veljavno zakonodajo,
* da bo vse dni v tednu zagotavljal vse tri obroke oz. pri sladkorni dieti pet obrokov dnevno,
* da bo hladen obrok zagotovil le izjemoma, izključno na zahtevo naročnika,
* da bo načrtoval jedilnike tako, da se uporabnikom zagotovi uravnotežena prehrana (vnos potrebnih hranilnih snovi ter ustrezno energetsko vrednost),
* da pri pripravi obrokov ne bo uporabljal svinjine in izdelkov iz svinjskega mesa,
* da bo izključno na zahtevo naročnika dostavil tudi obroke, ki vsebujejo svinjsko meso,
* da bo v kolikor bo naročnik zahteval, predložil pisni seznam vozil, katera bo uporabljal pri prevozu prehrane,
* da bo odgovorni osebi naročnika oz. skrbniku okvirnega sporazuma, še pred pričetkom delitve obrokov, omogočil pokušino vsake posamezni jedi (brez dodatnih finančnih stroškov za naročnika),
* da bo pripravljal hrano ter skrbel za ustrezen transport in delitev obrokov, v skladu z veljavnimi predpisi, ki urejajo zdravstveno ustreznost živil, izdelkov in snovi, ki prihajajo v stik z živili skladno z Zakonom o zdravstveni ustreznosti živil in izdelkov ter snovi, ki prihajajo v stik z živili (Uradni list RS, št. [52/00](http://www.uradni-list.si/1/objava.jsp?sop=2000-01-2452), [42/02](http://www.uradni-list.si/1/objava.jsp?sop=2002-01-2005) in [47/04](http://www.uradni-list.si/1/objava.jsp?sop=2004-01-2236) – ZdZPZ)
* da bo zagotovil zadostno število delivcev hrane, vsa čistilna sredstva in potrošni material za čiščenje delovnih površin in vse opreme potrebne za delitev obrokov (delilni pulti) ter pobiranje uporabljene posode,
* da bo zagotovil dovolj papirnih prtičkov in plastičnih kozarcev in potrošni material za vzdrževanje reda in čistoče pri delitvi in čiščenju,
* da bo vse odpadke, ki nastanejo pri izvajanju storitev po predmetnem okvirnem sporazumu, zbirati ločeno, v skladu s predpisi, ki urejajo ločeno zbiranje odpadkov ter jih po obroku odpeljal,
* da bo obroke pripravljal v izvajalčevih prostorih, ob upoštevanju minimalnih količin (normativov) za posamezna živila, ki so navedeni v tabeli »Minimalne količine« (točka 2, II. poglavja dokumentacije za oddajo javnega naročila),
* da bo sam sestavil jedilnik za naslednji teden (od ponedeljka do nedelje) in ga vsak torek poslal na uradni predal naročnika ([gp.uiom@gov.si](mailto:gp.uiom@gov.si)) v pregled, pripombe in potrditev,
* da bo upošteval morebitne pisne pripombe naročnika glede jedilnika,
* da bo v primeru zavrnitve posamezne jedi zaradi neustreznosti vonja, okusa ali videza, pripravil nov suh obrok, najkasneje v roku dveh ur od zavrnitve jedi,
* da bo po potrditvi jedilnika naročniku dostavil jedilnik v slovenskem in angleškem jeziku,
* da bo skrbel da bo jedilnik pri vsaki posamezni jedi vseboval količino posamezne jedi v pripadajočem obroku, izraženo v osnovni merski enoti ter število kcal za navedeno količino,
* *da bo v primeru morebitne zamenjave podizvajalcev predložil naročniku vse v dokumentaciji za izvedbo postopka javnega naročila in 13. člena tega okvirnega sporazuma zahtevane dokumente v potrditev naročniku. Če naročnik ugotovi, da dela izvaja podizvajalec, ki ni naveden na seznamu ponudnika, ima pravico odpovedati okvirni sporazum.*
* *da bo v primeru, če podizvajalec ne bo zahteval neposrednega plačila, na zahtevo naročnika najpozneje v 60 dneh od plačila končnega računa poslal svojo pisno izjavo in pisno izjavo podizvajalca, da je podizvajalec prejel plačilo za izvedene storitve oziroma dobavljeno opremo, neposredno povezano s predmetom javnega naročila.*

Naročnik se obvezuje:

* + da bo strokovnim delavcem izvajalca omogočil dostop do lokacije,
  + da bo strokovnim delavcem nudil potrebne podatke za izvedbo predmeta naročila, ter
  + da bo v roku dveh (2) dni potrdil oz. podal pisne pripombe glede jedilnika.

**Urnik deljenja obrokov**

1. **člen**

Izvajalec bo naročene obroke delil po naslednjem okvirnem urniku*:*

* zajtrk od 8.00 ure do 9.30 ure,
* kosilo od 12.30 ure do 14.00 ure,
* večerja od 18.30 ure do 20.00 ure.

Urnik delitve se lahko glede na razmere in zahtevo naročnika spreminja.

Pri prehrani, ki vsebuje tudi dopoldansko in popoldansko malico, se le-ta razdeli pri zajtrku.

**Reklamacije**

1. **člen**

Morebitne reklamacije in pripombe na opravljeno storitev naročnik poda v pisni obliki izvajalčevemu skrbniku okvirnega sporazuma takoj ob delitvi hrane, izvajalec pa je dolžan reklamacijo rešiti – dostaviti nov obrok v najkrajšem možnem času, oziroma najkasneje v roku dveh (2) ur od prejema reklamacije.

**Cene obrokov**

1. **člen**

Vse cene z upoštevanim DDV s ponudbenega predračuna izvajalca so fiksne za ves čas trajanja okvirnega sporazuma.

Cene morajo vključevati vse elemente iz katerih so sestavljene npr.: hrano, pripravo hrane, dostavo in razdelitev vseh obrokov na lokaciji naročnika, ves potrošni material, potreben pri razdelitvi obrokov ter sprotno odstranitev vseh odpadkov takoj po razdelitvi obrokov ter odstranitev uporabljene posode in pribora po končani delitvi obrokov, manipulativne stroške, davek na dodano vrednost, ostale nepredvidene stroške, morebitni popust in vse ostale morebitne stroške, ki jih bo imel ponudnik z realizacijo naročila.

Cene storitev so definirane v šestih razredih, glede na število oseb/dan (odrasli in otroci), in sicer:

*/upoštevati glede na sklop, za katerega se sklepa okvirni sporazum/*

SKLOP 1:

RAZRED A: od 1 do 40 oseb,

RAZRED B: od 41 do 80 oseb,

RAZRED C: od 81 do 110 oseb,

RAZRED D: od 111 do 140 oseb,

RAZRED E: od 141 do 191 oseb,

RAZRED F: od 192 in več oseb

SKLOP 2:

RAZRED A: od 1 do 10 oseb,

RAZRED B: od 11 do 20 oseb,

RAZRED C: od 21 do 40 oseb,

RAZRED D: od 41 do 60 oseb,

RAZRED E: od 61 do 80 oseb,

RAZRED F: od 81 in več oseb

Naročnik se zaveže plačati opravljene storitve iz tega okvirnega sporazuma po cenah, ki so za posamezen razred navedene v ponudbenem predračunu, ki je sestavni del tega okvirnega sporazuma.

**Način obračuna in rok plačila**

1. **člen**

Izvajalec bo do petega dne v mesecu za izvedene storitve v preteklem mesecu skladno z Zakonom o opravljanju plačilnih storitev za proračunske uporabnike (Uradni list RS, št. 77/16; v nadaljnjem besedilu: ZOPSPU-1) izdal elektronski račun (E-račun).

Na e-računu mora biti obvezno navedena številka okvirnega sporazuma, na podlagi katerega se račun izstavlja. E-računu mora biti v elektronski obliki priložena dobavnica.

E-račun bo naročnik plačal 30. dan od dneva uradnega prejema pravilno izstavljenega računa, potrjenega s strani naročnika. V primeru reklamacije se e-račun zavrne, izvajalec ga predloži ponovno po uspešno rešeni reklamaciji, plačilo pa se izvede 30. dan po ponovnem prejemu.

Rok plačila začne teči naslednji dan po prejemu računa, ki je podlaga za izplačilo. Če zadnji dan roka sovpada z dnem, ko je po zakonu dela prost dan oziroma v plačilnem sistemu TARGET ni opredeljen kot plačilni dan, se za zadnji dan roka šteje naslednji delavnik oziroma naslednji plačilni dan v sistemu TARGET.

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (izvajalec) v tem okvirnem sporazumu pooblašča Urad Vlade Republike Slovenije za oskrbo in integracijo migrantov, da na podlagi potrjenega računa s strani \_\_\_\_\_\_\_\_\_\_\_\_\_\_\_\_\_\_\_\_\_ (glavnega izvajalca) za opravljene storitve neposredno plačuje podizvajalcu.*

*Izvajalec mora e-računu priložiti račun podizvajalca, ki ga je predhodno potrdil.*

V primeru zamude plačila lahko izvajalec zahteva plačilo zakonskih zamudnih obresti.

**Pogodbena kazen**

1. **člen**

Naročnik v primeru zamude pri izvedbi storitve iz 7. člena tega okvirnega sporazuma, izvajalcu zaračuna pogodbeno kazen v višini 2 % od (naročene) vrednosti zamujene izvedbe storitve, za vsako uro zamude pri izvedbi, vendar največ 10 % vrednosti zamujene izvedbe storitve.

Če je škoda, ki jo je naročnik utrpel zaradi zamude izvajalca, večja od pogodbene kazni, ima naročnik pravico zahtevati razliko do polne odškodnine.

Izvajalec se strinja, da lahko naročnik terjatev iz naslova morebitne zaračunane pogodbene kazni pobota s finančnimi obveznostmi po tem okvirnem sporazumu.

Pogodbeni stranki sta soglasni, da v primeru zamude z izpolnitvijo izvajalca ob sprejemu izpolnitve naročnik ni dolžan izvajalca posebej obvestiti o pridržanju pravice do obračuna pogodbene kazni, temveč se pogodbena kazen obračuna v skladu z določili tega okvirnega sporazuma ob vsaki zamudi brez obvestila.

**Finančno zavarovanje za dobro izvedbo pogodbenih obveznosti**

1. **člen**

Izvajalec se obveže, da bo najkasneje v 15 (petnajstih) dneh po obojestranskem podpisu okvirnega sporazuma, za zavarovanje dobre izvedbe pogodbenih obveznosti predložil naročniku kavcijsko zavarovanje zavarovalnice oz. bančno garancijo za dobro izvedbo pogodbenih obveznosti skladno s pogoji javnega naročila (v nadaljevanju garancija za dobro izvedbo pogodbenih obveznosti), v višini 5 % od skupne pogodbene vrednosti z DDV iz 3. člena tega okvirnega sporazuma, to je \_\_\_\_\_\_\_\_\_ EUR */Izpolni se v fazi sklepanja okvirnega sporazuma/*. Garancija za dobro izvedbo pogodbenih obveznosti mora veljati še najmanj 30 dnipo preteku veljavnosti okvirnega sporazuma.

Predložitev garancije za dobro izvedbo pogodbenih obveznosti je pogoj za veljavnost okvirnega sporazuma. Če izvajalec v roku, navedenem v prvem odstavku tega člena, ne predloži garancije za dobro izvedbo pogodbenih obveznosti, se šteje, da okviren sporazum ni veljaven, naročnik pa bo uveljavil finančno zavarovanje za resnost ponudbe. Garancijo za dobro izvedbo pogodbenih obveznosti ima naročnik pravico unovčiti v primeru, da izvajalec ne bo pravočasno in pravilno izpolnjeval svojih pogodbenih obveznosti.

**Podizvajalci**

1. **člen**

*/upoštevati, če ponudnik nastopa s podizvajalcem-i/*

*Poleg izvajalca sodeluje(jo) pri izvedbi del tudi naslednji podizvajalec(i):*

1. *ime ponudnika, naslov ponudnika, davčna številka, matična številka, številka računa;*

*3.*

*Podizvajalec(i) bo(do) na podlagi tega okvirnega sporazuma o izvedbi predmetnega javnega naročila, v okviru prevzetih del izvedel(i): (če je več podizvajalcev ločiti za vsakega posebej)*

*"vrsta del(a)", "predmet", "količina", "ocenjena vrednost".*

*Če po sklenitvi okvirnega sporazuma o izvedbi predmetnega javnega naročila izvajalec sklene pogodbo z novim podizvajalcem, mora izvajalec, ki je sklenil okvirni sporazum z naročnikom, le-temu v roku 5 dni po spremembi predložiti:*

* *kontaktne podatke in zakonite zastopnike dodanega podizvajalca,*
* *izpolnjen ESPD podizvajalca v skladu z 79. členom ZJN-3,*
* *izjavo podizvajalca, ali zahteva neposredna plačila.*

*Podizvajalec mora za dela, ki jih prevzema izpolnjevati razpisane pogoje za priznanje sposobnosti.*

*Naročnik bo zavrnil vsakega podizvajalca, če zanj obstajajo razlogi za izključitev iz prvega, drugega ali četrtega odstavka 75. člena ZJN-3. Naročnik lahko zavrne predlog za vključitev novega podizvajalca tudi, če bi to lahko vplivalo na nemoteno izvajanje ali dokončanje del. Naročnik mora o morebitni zavrnitvi novega podizvajalca obvestiti glavnega izvajalca najpozneje v 10 dneh od prejema predloga.*

*Če podizvajalci niso pisno zahtevali neposrednih plačil, mora izvajalec naročniku najpozneje v 60 dneh od plačila končnega računa poslati svojo pisno izjavo in pisne izjave vseh podizvajalcev, ki niso bili neposredno plačani, da je podizvajalec prejel plačilo za izvedene storitve, neposredno povezano s predmetom okvirnega sporazuma. V primeru, da izvajalec naročniku v navedenem roku ne posreduje izjav iz tega odstavka, naročnik Državni revizijski komisiji poda predlog za uvedbo postopka o prekršku iz 2. točke prvega odstavka 112. člena ZJN-3.*

Če naročnik ugotovi, da dela izvaja podizvajalec, za katerega ni dal pisnega soglasja, lahko odstopi od okvirnega sporazuma.

**Trajanje okvirnega sporazuma**

**14. člen**

Predmetno javno naročilo se izvaja za obdobje od veljavnosti okvirnega sporazuma, to je od predložitve finančnega zavarovanja za dobro izvedbo pogodbenih obveznosti, ki je najkasneje v 15 dneh od obojestranskega podpisa okvirnega sporazuma, do poteka 24 mesecev.

V primeru, da novega ponudnika naročnik ne uspe izbrati do poteka te pogodbe, se obstoječa pogodba podaljša do takrat, ko bo novi izvajalec izbran in pogodba z njim podpisana ter veljavna. V tem primeru se pogodba podaljšuje z aneksom.

**Protikorupcijska klavzula**

**15. člen**

Če kdo v imenu ali na račun izvajalca predstavniku ali posredniku naročnika obljubi, ponudi ali da kakšno nedovoljeno korist za:

* pridobitev posla ali
* sklenitev posla pod ugodnejšimi pogoji ali
* opustitev dolžnega nadzora nad izvajanjem pogodbenih obveznosti ali
* drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku ali posredniku naročnika, izvajalcu ali njenemu predstavniku, zastopniku, posredniku,

je okvirni sporazum ničen.

**Razvezni pogoj**

**16. člen**

Naročnik bo po izteku vsakih šest mesecev od sklenitve te pogodbe preveril ali je na dan tega preverjanja pri izvajalcu ali podizvajalcu izpolnjena ena ali več naslednjih okoliščin:

1.  da izvajalec ali njegov podizvajalec ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, če vrednost teh neplačanih zapadlih obveznosti na dan preverjanja znaša 50 eurov ali več. Šteje se, da izvajalec ali njegov podizvajalec ne izpolnjuje obveznosti iz prejšnjega stavka tudi, če na dan preverjanja ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne preverjanja;

2. da je izvajalec ali njegov podizvajalec izločen iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami;

3.  da je v zadnjih treh letih pred dnevom preverjanja pristojni organ Republike Slovenije ali druge države članice ali tretje države pri izvajalcu ali njegovemu podizvajalcu ugotovil najmanj dve kršitvi v zvezi s:

* plačilom za delo,
* delovnim časom,
* počitki,
* opravljanjem dela na podlagi pogodb civilnega prava kljub obstoju elementov delovnega razmerja ali
* v zvezi z zaposlovanjem na črno,

za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

**17. člen**

V primeru ugotovljene izpolnitve okoliščine iz prejšnjega člena bo naročnik v roku petih dni o tem obvestil izvajalca in takoj, vendar najkasneje 30 dni od poteka roka za preverjanje iz prvega odstavka prejšnjega člena, začel nov postopek javnega naročanja.

**18. člen**

Ta pogodba je sklenjena pod razveznim pogojem, ki se, v primeru izpolnitve okoliščin iz 18. člena ter ob upoštevanju prejšnjega člena, uresniči z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

**Skrbništvo okvirnega sporazuma**

**19. člen**

Skrbnik okvirnega sporazuma in predstavnik naročnika po tej pogodbi je \_\_\_\_\_\_\_\_\_\_\_\_\_\_\_\_, dosegljiv na telefonski številki \_\_\_\_\_\_\_\_\_\_\_, elektronskem naslovu \_\_\_\_\_\_\_\_\_\_\_\_\_.

Predstavnik/ca izvajalca po tem okvirnem sporazumu je \_\_\_\_\_\_\_\_\_\_\_\_\_\_\_\_, dosegljiv na telefonski številki \_\_\_\_\_\_\_\_\_\_\_, elektronskem naslovu \_\_\_\_\_\_\_\_\_\_\_\_\_.

**Razdrtje okvirnega sporazuma**

**20. člen**

Naročnik si pridržuje pravico do predčasne prekinitve okvirnega sporazuma v primeru, da izvajalec ne izpolnjuje pogodbenih obveznosti na način, predviden v temu okvirnemu sporazumu. V primeru ugotovitve poslabšanja kvalitete obrokov ali posameznih živil (artiklov) oz. neizpolnjevanja zahtev iz dokumentacije tekom izvajanja okvirnega sporazuma, naročnik izvajalca na to pisno opozori. Če v roku treh dni od dneva opozorila izvajalec ne prilagodi dela zahtevam naročnika lahko naročnik začne postopek prekinitve pogodbenega razmerja s pisno odpovedjo okvirnega sporazuma in zahteva povračilo škode. Odpovedni rok je 2 meseca.

**Končne določbe**

**21. člen**

Vse spore iz tega okvirnega sporazuma bosta pogodbeni stranki reševali sporazumno, če do sporazuma ne pride, bo spore reševalo stvarno pristojno sodišče v Ljubljani.

Pogodbeni stranki se dogovorita, da bosta pri tolmačenju posameznih določb okvirnega sporazuma uporabljali OZ.

V primeru, če med realizacijo tega okvirnega sporazuma nastanejo spremembe v statusu izvajalca se vse obveznosti iz tega okvirnega sporazuma prenesejo na njegove pravne naslednike.

Morebitne spremembe in dopolnitve tega okvirnega sporazuma so veljavne le, če so sklenjene v pisni obliki kot dodatek k okvirnemu sporazumu.

Okvirni sporazum je sestavljen v štirih enakih izvodih, od katerih prejmeta naročnik in izvajalec vsak po dva izvoda in začne veljati z izpolnitvijo obveznosti izvajalca iz prvega odstavka 12. člena tega okvirnega sporazuma.

Priloga:

1. predračun izvajalca št. \_\_\_\_\_\_\_\_ z dne \_\_\_\_\_\_\_\_\_\_

|  |  |  |
| --- | --- | --- |
| ........................., dne \_\_\_\_\_\_\_\_\_\_\_ |  | Ljubljana, dne \_\_\_\_\_\_\_\_\_\_\_\_ |
| Izvajalec: |  | Naročnik: |